Ce s-a întâmplat la nunta țigănească din centrul Timișoarei

Familia de romi Cârpaci din Timișoara, care deține peste 140 de imobile în oraș, a fost amendată de polițiști cu 1.300 de lei, miercuri seară, pentru tulburarea liniștii publice, după ce a organizat o nuntă pe un bulevard central, chiar lângă sediul Primăriei. Nunta a avut loc miercuri seară, pe bulevardul Loga din Timișoara, chiar lângă sediul Primăriei, și a fost oprită de polițiști.

Purtătorul de cuvânt al Poliției Timiș, Ionuț Bocancea, a declarat corespondentului Mediafax că Poliția a aplicat două amenzi pentru tulburarea ordinii și liniștii publice, valoarea acestora fiind de 800 de lei, respectiv 500 de lei.

Amenzile au fost aplicate familiei de romi Cârpaci, care a organizat nunta din centrul Timișoarei.

Primarul Nicolae Robu a scris pe pagina sa de Facebook că polițiștii au aplicat amenzi pentru ca „paranghelia să se încheie în liniște”.

„O nouă zi, o nouă paranghelie, o nouă victorie! Da, din păcate, am avut și astăzi (miercuri – n.r.) parte de o paranghelie, de data aceasta pe C.D. Loga nr. 40. Reprezentanții Poliției Locale și Poliției Naționale și-au făcut și de data aceasta datoria. Au aplicat amenzi și au făcut ca la ora 21.00 paranghelia să se încheie în liniște. Donilor cetățeni de etnie rromă, nu era mai bine pentru toata lumea să vă fi organizat petrecerea la un local din afara orașului, unde să nu deranjați pe nimeni și să nu va deranjeze nimeni?! Chiar vă place să fiți amendați, respectiv să vă faceți dezavuați de comunitatea în care trăiți? Luați aminte: la orice încălcare a legii, Poliția va fi pe dumneavoastră! Și nu pentru că sunteți rromi, așa cum vă place să vă victimizați, ci tocmai pentru că sunteți cetățeni cu aceleași drepturi și aceleași obligații ca oricare alții -în primul rând cu obligația de a respecta legea!. N-o respectați, suportați consecințele!”, a scris primarul Timișoarei.

Sursa foto: Pressalert.ro

Atunci când se organizează nunți în familiile înstărite de romi, străzile, mai ales în centrul Timișoarei, sunt blocate de zeci de mașini de lux, iar petrecăreții tulbură liniștea publică.

Sursa foto: Pressalert.ro

Familia Cârpaci este una dintre cele mai bogate familii de romi din Timișoara, având peste 140 de proprietăți – vile, case, apartamente, terenuri, garaje și diferite spații -, majoritatea în zona centrală a orașului, printre imobilele intrate în proprietatea acestei familii fiind și o clădire aparținând Spitalului de Copii „Louis Țurcanu”.

Liliana Iedu, [email protected]

QUIZ

Câți țigani sunt oficial în România?

Care este religia predominantă a țiganilor din România?

De unde vin țiganii?

Stiați că a existat un holocaust al romilor în România?

Ce pățești dacă spui cuiva țigan în loc de rom?